SAN FERNANDO CITY, La Union - Adu ti nagnomar ken naipaayan iti trabaho gapu iti kuarta a nagtaud iti Disbursement Acceleration Program (DAP) a batbatikosen ti kaaduan.
Iti laengen Ilocos region ket dumanon iti 1,400 nga agtutubo ti naipaayan iti panggedan iti sidong ti government internship program (GIS) ti Department of Labor and Employment (DOLE).
Segun ken ni Arly Sta. Ana-Valdez, pannakangiwat ti DOLE Region 1, nasurok P40 million ti pondo a naaramat tapno maipaayan iti clerical works dagiti agtutubo iti uneg ti uppat a bulan ita a tawen.
Kinunana a saanda a makitkita a mailabsing iti linteg ti DAP gapu ta nangipaay daytoy iti pagsayaatan nangruna kadagiti kailian nga awanan iti trabaho.
Maipalagip a kontrobersial ita ti DAP manipud idi indeklara ti Korte Suprema nga unconstiutional ti sumagmamano a probisyon daytoy.
ilo_Latn ilo_Latn ilo_Latn ilo_Latn ilo_Latn